3

Betegtájékoztató: Információk a felhasználó számára
AQUA DESTILLATA PRO INJECTIONE „Pm”
injekcióhoz való víz

Mielőtt elkezdi alkalmazni ezt a gyógyszert, olvassa el figyelmesen az alábbi betegtájé​koztatót, mert az Ön számára fontos információkat tartalmaz
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy

gyógyszerészét vagy a szakszemélyzetet. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:

1. Milyen típusú gyógyszer az Aqua destillata pro injectione „Pm” és milyen betegségek esetén alkalmazható?

2. Tudnivalók az Aqua destillata pro injectione „Pm” alkalmazása előtt

3.
Hogyan kell alkalmazni az Aqua destillata pro injectione „Pm”-et?

4.
Lehetséges mellékhatások

5.
Hogyan kell az Aqua destillata pro injectione „Pm”-et tárolni?

6.
A csomagolás tartalma és egyéb információk

1. Milyen típusú gyógyszer az Aqua destillata pro injectione „Pm” és milyen betegségek esetén alkalmazható?

Az Aqua destillata pro injectione „Pm” nem önmagában kerül felhasználásra, hanem különböző gyógyszerkészítmények oldására vagy hígítására szolgál.

2. Tudnivalók az Aqua destillata pro injectione „Pm” alkalmazása előtt

Ne alkalmazza az Aqua destillata pro injectione „Pm” készítményt

· önmagában injekció vagy infúzió formájában, mivel a vörösvértestek szétesését okozhatja;

· a feloldott vagy hígított gyógyszer ellenjavallatai esetén.
Figyelmeztetések és óvintézkedések

· ha nagyfokú víz-visszatartással járó betegségben vagy súlyos vesebetegségben szenved az Aqua destillata pro injectione „Pm” fokozott elővigyázatossággal alkalmazható.
Gyermekek

· Az orvos utasítása alapján, az általa meghatározott módon alkalmazható.
Egyéb gyógyszerek és az Aqua destillata pro injectione „Pm” 
Feltétlenül tájékoztassa kezelőorvosát a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.

Az egyéb gyógyszerekre vonatkozó kérdést minden esetben orvosának kell eldöntenie, attól függően, hogy milyen gyógyszert oldott vagy hígított az Aqua destillata pro injectione „Pm” felhasználásával. 

Az Aqua destillata pro injectione „Pm”  egyidejű alkalmazása bizonyos ételekkel vagy italokkal

Ezt a kérdést minden esetben orvosának kell eldöntenie, attól függően, hogy milyen gyógyszert oldott vagy hígított az Aqua destillata pro injectione „Pm” felhasználásával. 

Terhesség, szoptatás és termékenység
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.

Azt a kérdést, hogy alkalmazható-e Önnél a készítmény, minden esetben orvosának kell eldöntenie, attól függően, hogy milyen gyógyszert oldott vagy hígított az Aqua destillata pro injectione „Pm” felhasználásával. 

A készítmény hatásai a gépjárművezetéshez és gépek kezeléséhez szükséges képességekre

Azt a kérdést, hogy a készítmény hogy befolyásolja a gépjárművezetéshez és gépek kezeléséhez szükséges képességeket, minden esetben orvosának kell eldöntenie, attól függően, hogy milyen gyógyszert oldott vagy hígított az Aqua destillata pro injectione „Pm” felhasználásával. 

3.
Hogyan kell alkalmazni az Aqua destillata pro injectione „Pm”-et?

Az Aqua destillata pro injectione „Pm”-et, illetve az azzal készült oldatot kezelőorvosa fogja Önnek beadni.

4.
Lehetséges mellékhatások
Mint minden gyógyszer, így az Aqua destillata pro injectione „Pm” is okozhat mellékhatásokat, attól függően, hogy orvosa milyen gyógyszert oldott vagy hígított az Aqua destillata pro injectione „Pm” felhasználásával.
Mellékhatások bejelentése

Ha bármely mellékhatás jelentkezik vagy súlyossá válik, kérjük, értesítse orvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Aqua destillata pro injectione „Pm”-et tárolni?

A gyógyszer gyermekektől elzárva tartandó!

A dobozon feltüntetett lejárati idő (Felhasználható: ) után ne alkalmazza az Aqua destillata pro injectione „Pm”-et. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Aqua destillata pro injectione „Pm”?
· Injekcióhoz való víz.
Milyen az Aqua destillata pro injectione „Pm” készítmény külleme és mit tartalmaz a csomagolás?
10 ml oldat színtelen átlátszó, fehér törőponttal ellátott üvegampullában.

5x10 ml-es ampulla műanyag tálcán, dobozban.

10x10 ml-es ampulla műanyag tálcán és dobozban.
100x10 ml-es ampulla belső papírrácsozattal ellátott dobozban.

A forgalomba hozatali engedély jogosultja és a gyártó

